Source: https://sustavapovolani.sk/karta_zamestnania-4603-
Timestamp: 2020-05-28 21:15:25+00:00
Document Index: 13558909

Matched Legal Cases: ['§ 13', '§ 13', '§21', '§21', '§14', '§ 18']

viac...Finančným agentom je osoba so sídlom, miestom podnikania alebo umiestnením organizačnej zložky na území Slovenskej republiky, ktorá vykonáva finančné sprostredkovanie na základe písomnej zmluvy s finančnou inštitúciou alebo na základe písomnej zmluvy so samostatným finančným agentom. Finančný agent nemôže vykonávať finančné poradenstvo. Finančné sprostredkovanie vykonávané podľa tohto zákona č. 186/2009 Z.z. o finančnom sprostredkovaní a finančnom poradenstve a o zmene a doplnení niektorých zákonov je podnikaním. Finančný agent v sektore poistenia alebo zaistenie okrem činností uvedených vyššie aj zisťuje, hodnotí a spracováva analýzy poistného rizika v súvislosti s ponúkanými poistnými produktmi. Finančný agent v sektore kapitálového trhu poskytuje aj investičné služby prijímania a postupovania pokynov klienta týkajúcich sa prevoditeľných cenných papierov a podielových listov podielových fondov a cenných papierov zahraničných subjektov kolektívneho investovania a ich propagáciu a poskytovanie investičnej služby investičného poradenstva vo vzťahu k prevoditeľným cenným papierom a podielovým listom podielových fondov a k cenným papierom vydaným zahraničnými subjektmi kolektívneho vyjednávania.
Alternatívne názvy Finančný konzultant
viac...Poznámka: Odborná spôsobilosť: Základný stupeň platí pre Viazaného finančného agenta, Viazaného investičného agenta a Podriadeného finančného agenta, ktorý vykonáva finančné sprostredkovanie len v jednom sektore, počas jedného roka odo dňa prvého zápisu do príslušného zoznamu v príslušnom podregistri podľa § 13: Základný stupeň odbornej spôsobilosti je ukončené najmenej stredné odborné vzdelanie a absolvovanie osobitného finančného vzdelávania pre každý sektor, v ktorom je osoba oprávnená vykonávať finančné sprostredkovanie najneskôr do troch mesiacov odo dňa prvého zápisu do príslušného zoznamu v príslušnom podregistri podľa § 13, Stredný stupeň odbornej spôsobilosti platí pre Podriadeného finančného agenta a je ním ukončené 1. stredné odborné vzdelanie, jednoročná odborná prax v oblasti finančného trhu, úspešne vykonaná odborná skúška a absolvovanie osobitného finančného vzdelávania pre každý sektor, v ktorom je osoba oprávnená vykonávať finančné sprostredkovanie, alebo 2. úplné stredné všeobecné vzdelanie alebo úplné stredné odborné vzdelanie, úspešne vykonaná odborná skúška a absolvovanie osobitného finančného vzdelávania pre každý sektor, v ktorom je osoba oprávnená vykonávať finančné sprostredkovanie, alebo 3. vysokoškolské vzdelanie a úspešne vykonaná odborná skúška Vyšší stupeň platí pre Samostatného finančného agenta: 1. stredné odborné vzdelanie, päťročná odborná prax v oblasti finančného trhu, úspešne vykonaná odborná skúška a absolvovanie osobitného finančného vzdelávania pre každý sektor, v ktorom je osoba oprávnená vykonávať finančné sprostredkovanie, alebo 2. úplné stredné všeobecné vzdelanie alebo úplné stredné odborné vzdelanie, trojročná odborná prax v oblasti finančného trhu, úspešne vykonaná odborná skúška a absolvovanie osobitného finančného vzdelávania pre každý sektor, v ktorom je osoba oprávnená vykonávať finančné sprostredkovanie, alebo 3. vysokoškolské vzdelanie, trojročná odborná prax v oblasti finančného trhu a úspešne vykonaná odborná skúška, Každý zamestnanec viazaného finančného agenta, podriadeného finančného agenta a viazaného investičného agenta vykonávajúci činnosť, ktorej obsahom je finančné sprostredkovanie, musí spĺňať požiadavky pre základný stupeň odbornej spôsobilosti. Každý zamestnanec samostatného finančného agenta vykonávajúci činnosť, ktorej obsahom je finančné sprostredkovanie, musí spĺňať požiadavky pre stredný stupeň odbornej spôsobilosti. Zákon č. 186/2009 Z.z. o finančnom sprostredkovaní a finančnom poradenstve a o zmene a doplnení niektorých zákonov v znení neskorších predpisov (§21, odsek 3).
Zákon č . 566/2001 Z.z. o cenných papieroch a investičných službách a o zmene a doplnení niektorých zákonov (zákon o cenných papieroch)
Zákon č. 186/2009 Z.z. o finančnom sprostredkovaní a finančnom poradenstve a o zmene a doplnení niektorých zákonov v znení neskorších predpisov (§21, ods. 3 až 9)
viac...Poznámka: Absolvovanie povinnej odbornej praxe v dĺžke jeden rok na finančnom trhu sa podľa zákona na základnom stupni odbornej spôsobilosti vyžaduje pre tých podriadených finančných agentov, ktorí nemajú maturitu (majú len stredné odborné vzdelanie). Na vyššom stupni sa pre takýchto samostatných finančných agentov vyžaduje 5 ročná prax, od ľudí s úplným stredným alebo vysokoškolským vzdelaním sa vyžaduje trojročná prax.
SK ISCO-08 2412004 - Finančný agent
základy a úlohy, podstatné špecifiká sektorov, princípy fungovania produktov
Zákon č. 566/1992 Z.z. o Národnej banke Slovenska v znení neskorších predpisov, Zákon č. 747/2004 Z. z. o dohľade nad finančným trhom v znení neskorších predpisov, Zákon č. 122/2013 Z.z. o ochrane osobných údajov a o zmene a doplnení niektorých zákonov v znení neskorších predpisov, Zákon č. 39/2015 Z.z. o poisťovníctve a o zmene a doplnení niektorých zákonov, Zákon č. 8/2008 Z.z. o poisťovníctve a o zmene a doplnení niektorých zákonov, Zákon č. 566/2001 o cenných papieroch a investičných službách a o zmene a doplnení niektorých zákonov (zákon o cenných papieroch) v znení neskorších predpisov, Zákon č. 483/2001 o bankách a o zmene a doplnení niektorých zákonov v znení neskorších predpisov, Zákon č. 650/2004 Z. z. o doplnkovom dôchodkovom sporení a o zmene a doplnení niektorých zákonov, Zákon č. 129/2010 o spotrebiteľských úveroch a o iných úveroch a pôžičkách pre spotrebiteľov a o zmene a doplnení niektorých zákonov v znení neskorších predpisov, Zákon č. 43/2004 Z. z. o starobnom dôchodkovom sporení a o zmene a doplnení niektorých zákonov v znení neskorších predpisov), Zákon č. 310/1992 Zb. o stavebnom sporení.
nutné, ak má finančný agent registráciu v sektore kapitálového trhu
nutné, ak má finančný agent registráciu v sektore poisťovníctva alebo zaisťovníctva
nutné, ak má finančný agent registráciu v sektore prijímania vkladov alebo v sektore poskytovania úverov a spotrebiteľských úverov
informačné povinnosti, psychológia a postupy finančného sprostredkovania
riziková analýza klienta
postupy pri dokladovaní poistných udalostí
Princípy a spôsoby využitia. Tri dôchodkové piliere aj súkromné dôchodkové zabezpečenie. Nutné, ak má finančný agent registráciu v sektore doplnkového dôchodkového sporenia alebo v sektore starobného dôchodkového sporenia.
základné zásady ochrany osobných údajov podla zákona 122/2013 Z.z.
využívanie komunikačnej a výpočtovej techniky v oblasti manažmentu
Informačná a konzultačná činnosť v oblasti financií
identifikácia rizík klienta pri výbere finančných produktov a služieb
zisťovanie a zaznamenávanie požiadaviek a potrieb klienta, jeho skúseností a znalostí týkajúcich sa príslušnej finančnej služby a jeho finančnej situácie
s ohľadom na povahu finančnej služby, ktorá je predmetom finančného sprostredkovania
zostavovanie finančného plánu pre klienta
komunikácia s klientmi pri sprostredkovaní finančných produktov a služieb
predkladanie ponúk a uzavieranie zmlúv o poskytnutí finančnej služby
spolupráca pri správe zmlúv klienta a pri vybavovaní nárokov a plnení plynúcich klientovi zo zmluvy o poskytnutí finančnej služby
zisťovanie, hodnotenie a spracovávanie analýzy rizík
Osvedčenie o zápise do registra Národnej banky Slovenska (špecifikácia: nutné v prípade viazaného finančného agenta, podriadeného finančného agenta a viazaného investičného agenta). Podľa zákona č. 186/2009 Z.z. o finančnom sprostredkovaní a finančnom poradenstve a o zmene a doplnení niektorých zákonov (§14, ods. 1).
Povolenie na vykonávanie činnosti samostatného finančného agenta podľa § 18 zákona č. 186/2009 Z.z. v znení neskorších predpisov. viac...
Na vykonávanie činnosti samostatného finančného agenta na území Slovenskej republiky je potrebné povolenie Národnej banky Slovenska, ak tento zákon neustanovuje inak. O udelení povolenia na vykonávanie činnosti samostatného finančného agenta rozhoduje Národná banka Slovenska na základe žiadosti.
Potvrdenie sa nevyžaduje od agenta, ktorý má ukončené vysokoškolské vzdelanie.